เรื่องร้องเรียน: ทุกฤดูฝน ฝนตกหนักครั้งแรกจะท่วม เพราะเปิดประตูระบายน้ำตรงซอยสุขุมวิท 50 ไม่ทัน พอฝนตกติดกินหลายๆครั้งจะไม่มีปัญหาเพราะคนดูแลประตูน่าจะไหวตัวแล้ว ท่วมแบบนี้ทุกครั้ง ทุกปี ตอนฝนตกหนักครั้งแรก น้ำเข้าบ้านทั้งซอย ข้าวของเครื่องใช้เสียหาย ลำบากมาก ความสูงระดับหัวเข่า น้ำท่วมมาแล้วน้อยกว่า 1 วัน
การดำเนินการของเจ้าหน้าที่: 📣🙏 สำนักงานเขตวัฒนา ต้องขอขอบคุณสำหรับการแจ้งเรื่องร้องเรียนผ่านระบบ Traffy Fondue (ฟองดูจ์) โดย ฝ่ายโยธา ได้ตรวจสอบแล้ว เนื่องจากเมื่อวันที่ดังกล่าวเกิดฝนตกในพื้นที่เขตวัฒนา (70.5 มม.) ทำให้เกิดน้ำรอการระบายเอ่อบนผิวจราจรในเบื้องต้น เพื่อเป็นการแก้ไขปัญหาความเดือดร้อนให้กับประชาชน ผู้อำนวยการเขตได้สั่งการให้เจ้าหน้าที่หน่วยเบสท์ เดินเครื่องสูบน้ำในส่วนที่สำนักงานเขตรับผิดชอบ และประสานกับเจ้าหน้าที่สำนักการระบายน้ำ ที่ดูแลรับผิดชอบระบบระบายน้ำหลักอย่างเต็มกำลัง เพื่อเร่งระบายน้ำลงคลองแสนแสบ คลองตัน คลองพระโขนง แต่เนื่องจากในวันดังกล่าว ระดับน้ำในคลองสูง ทำให้น้ำระบายได้ช้า จึงส่งผลให้มีน้ำในท่อระบายน้ำแนวริมถนนปริ่มล้นท่วมผิวการจราจร ทั้งนี้เจ้าหน้าที่เดินเครื่องสูบน้ำอย่างต่อเนื่องทำให้น้ำระบายได้กลับสู่สภาพปกติแล้ว
ความเห็นของผู้แจ้ง: น้ำหยุดท่วมแล้วค่ะ แต่มันเข้าบ้านแบบนี้ทุกปี วันที่ฝนตกหนักวันแรกของฤดู
พื้นที่: แขวงคลองตันเหนือ เขตวัฒนา กรุงเทพมหานคร